Diari Oficial de la Generalitat Valenciana


Sumari del DOGV 9316, del 08-04-2022 (2022/2998)

Extracte de la Resolució de 24 de març de 2022, del Vicerectorat d'Ocupació i Programes Formatius de la Universitat de València, per la qual es convoca la primera edició de premis de l'Aula d'Emprenedoria Inclusiva «Per Talent Emprén» de la Fundación ONCE, l'Asociación Inserta Empleo y la Universitat de València, i s'aproven les bases que els regulen.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9316

Data del DOGV
:   08-04-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2998


Data del document
:   24-03-2022

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 24 de març de 2022, del Vicerectorat d'Ocupació i Programes Formatius de la Universitat de València, per la qual es convoca la primera edició de premis de l'Aula d'Emprenedoria Inclusiva «Per Talent Emprén» de la Fundación ONCE, l'Asociación Inserta Empleo y la Universitat de València, i s'aproven les bases que els regulen. [2022/2998]  
BDNS (identif.): 619058.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/619058)  
  
Primer. Beneficiaris  
A aquests premis es pot presentar l'estudiantat i les persones graduades amb discapacitat dels tres cursos anteriors de grau, màster i doctorat oficials de les universitats públiques espanyoles, així com del títol propi de la Universitat de València d'expert en startup management, segons la categoria a la qual es presenten.  
S'entén per persona amb discapacitat el que estableix el Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seua inclusió social.  
  
Segon. Objecte  
La Universitat de València, la Fundació ONCE i l'Asociación Inserta Empleo han subscrit un conveni de col·laboració per a la creació de l'Aula d'Emprenedoria «Per Talent Emprèn» amb la finalitat de fomentar iniciatives d'emprenedoria entre el col·lectiu de persones amb discapacitat de l'àmbit universitari de la Universitat de València. Entre les actuacions previstes està la convocatòria de premis amb diferents categories per a incentivar idees i projectes que afavorisquen l'emprenedoria inclusiva de l'alumnat amb discapacitat i que comporten el desenvolupament d'un model de negoci.  
  
El seu objecte és premiar iniciatives emprenedores i idees de negoci innovadores per fomentar una cultura emprenedora universitària que contribuïsca al desenvolupament professional del seu estudiantat i visibilitzar idees i projectes d'importància social que contribuïsquen a crear amb el coneixement major productivitat i ocupabilitat en el nostre teixit productiu.  
Amb les diferents modalitats que es plantegen en la convocatòria es pretén captar el talent emprenedor de l'estudiantat i les persones titulades amb discapacitat per a la creació d'un banc públic d'idees.  
  
  
Tercer. Bases reguladores  
La convocatòria està publicada en la següent URL:  
https://www.uv.es/uvempren/premios\_22v.pdf  
  
Quarta. Quantia  
En l'expedient corresponent figura la consignació pressupostària adequada i suficient per a atendre les obligacions de despesa que es puguen derivar de la convocatòria, amb càrrec al capítol quatre del pressupost de la Universitat de València per a l'any 2022, codi orgànic 0384081666 i específica 12975456, fins a un màxim de 5.500 euros, aportació econòmica prèvia que fa la Fundación ONCE a través del conveni específic signat entre la Universitat de València, la Fundación ONCE i l'Asociación Inserta Empleo.  
S'estableixen tres categories en les quals es proposen fins a cinc premis amb les següents dotacions: per a la categoria CREA, dos premis de 500 euros; per a la categoria ACADÈMIA, tres premis de 1.000 euros, i per a la categoria STARTUP un premi de 1.500 euros. La dotació econòmica dels premis estarà subjecta a la retenció corresponent que estableix la normativa vigent.  
  
  
Cinqué. Termini de presentació de sol·licituds  
El termini de presentació de sol·licituds comença l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i acabarà el 15 de setembre de 2022 a les 23.59 h.  
  
València, 24 de març de 2022.- La rectora, p. d. (DOGV 18.01.2021), la vicerectora d'Ocupació i Programes Formatius: Maria Adela Valero Aleixandre.